কমলগঞ্জ (মৌলভীবাজার) প্রতিনিধি: কমলগঞ্জে ভুয়া কৃষকদের ভাগ্যে জুটছে সরকারি সার। সদ্যসমাপ্ত ইউনিয়ন পরিষদ নির্বাচনের পূর্বে কমলগঞ্জ উপজেলার ৯টি ইউনিয়ন ও একটি পৌরসভায় কৃষকদের তালিকা প্রণয়ন করা হয়। রাজনৈতিক বিবেচনায় করা কৃষকদের ওই তালিকায় ভুয়া কৃষকের সংখ্যা বেশি। তারা বিনামূল্যে সরকারি সার উত্তোলণ করে বাজারে নগদ অর্থে বিক্রি করছেন ফঁড়িয়াদের কাছে। এর ফলে প্রকৃত কৃষকরা সরকারের বিনামূল্যের সার থেকে বঞ্চিত হচ্ছেন। স্থানীয় কৃষি অধিদপ্তর নগদ অর্থের বিনিময়ে নতুন  করে কৃষকদের কার্ড প্রদান করায় কার্ডধারী প্রকৃত কৃষকরা লাইনে দাঁড়িয়েও সার পাচ্ছেন না বলে অভিযোগ রয়েছে।